Miroslav Šimek

Miroslav Šimek (s. 27. tammikuuta 1959 Turnov, Tšekkoslovakia) on tšekkiläinen koskimelonnan olympiamitalisti ja maailmanmestari. Hän saavutti mitaleita sekä Tšekkoslovakian että Tšekin tasavallan edustajana. Seuratasolla hän edusti Delfin Malá Skálaa ja Delfin Jablonecia. Hän on pituudeltaan 168 cm.

Šimek saavutti kanoottikaksikossa olympiahopeaa Barcelonassa 1992 ja Atlantassa 1996. MM-kilpailuissa hän sai kanoottikaksikossa kultaa 1993, hopeaa 1991 ja pronssia 1997. Kanoottikaksikon joukkuekilpailussa hän saavutti MM-kilpailuissa kultaa 1985, 1993 ja 1995 sekä hopeaa 1987, 1989, 1991 ja 1997. EM-kilpailujen kanoottikaksikossa hän oli hopealla 1996. Hänen parinaan kaikkia arvokisamitaleita voittamassa oli Jiří Rohan.

 Lähteet 

Luokka:Tšekkoslovakialaiset koskimelojat
Luokka:Tšekkoslovakialaiset olympiamitalistit
Luokka:Tšekkiläiset koskimelojat
Luokka:Tšekkiläiset olympiamitalistit
Luokka:Vuonna 1959 syntyneet
Luokka:Elävät henkilöt